Don't Stop Me Now
"Don't Stop Me Now" je pjesma britanske rock grupe "Queen" a našla se kao 12. pjesma na njihovom albumu Jazz iz 1978. godine. Tekst pjesme je napisao Freddie Mercury. Snimljena je augusta 1978. u francuskom studiju Super Bear i izdata kao singl 1979. godine. Na "B" strani singla se nalaze pjesme "In Only Seven Days" i "More of That Jazz" (za tržišta Japana, SAD-a, Kanade i Australije). Singl je dostigao 9. mjesto na top-listi u UK-u i 86. mjesto u SAD-u.